CELEX: C2006/121/16
Language: et
Date: 2006-05-20 00:00:00
Title: Kohtuasi C-169/06: Eelotsusetaotlus, mille esitas The Court of Appeal (Civil Division) (England and Wales)  29. märtsil 2006  kohtuasjas The Queen, Northern Foods Plc.'i taotlusel,  versus  The Secretary of State for Environment, Food and Rural Affairs Huvitatud isik: The Melton Mowbray Pork Pie Association

20.5.2006   
            
            
               ET
            
            
               Euroopa Liidu Teataja
            
            
               C 121/9
            
         Eelotsusetaotlus, mille esitas The Court of Appeal (Civil Division) (England and Wales) 29. märtsil 2006 kohtuasjas The Queen, Northern Foods Plc.'i taotlusel, versus The Secretary of State for Environment, Food and Rural Affairs
   Huvitatud isik: The Melton Mowbray Pork Pie Association
   (Kohtuasi C-169/06)
   (2006/C 121/16)
   Kohtumenetluse keel: inglise
   Eelotsusetaotluse esitanud kohus
   The Court of Appeal (Civil Division) (England and Wales)
   Põhikohtuasja pooled
   
      Hageja: The Queen, Northern Foods Plc.'i taotlusel
   
      Kostja: The Secretary of State for Environment, Food and Rural Affairs
   
      Huvitatud isik: The Melton Mowbray Pork Pie Association
   Eelotsuse küsimused
   Kui kaitstud geograafilise tähise “Melton Mowbray Pork Pies” taotluses esitatud tehnospetsifikaadi kohaselt on asjaomane geograafiline piirkond määratletud nõukogu määruse (EMÜ) nr 2081/92, mis käsitleb põllumajandustoodete ja toiduainete geograafilisi tähiseid ja päritolunimetusi (edaspidi “määrus”) artikli 4 lõike 2 punkti c alusel kui
   Melton Mowbray linn ja seda ümbritsev piirkond, mille piirid on:
   
               —
            
            
               põhjas M1 ja A1 suunal A52, kaasa arvatud Nottingham;
            
         
               —
            
            
               idas A52 ja A45 suunal A1, kaasa arvatud Grantham ja Stamford;
            
         
               —
            
            
               läänes A52 ja A45 suunal M1; ja
            
         
               —
            
            
               lõunas M1 ja A1 suunal A45, kaasa arvatud Northampton
            
         
               1.
            
            
               siis kas määruse artikli 2 lõike 2 punkti b nõuded on täidetud olukorras, kus taotletav kaitstud geograafiline tähis hõlmaks tooteid, mis toodetakse ja/või töödeldakse ja/või valmistatakse kohtades, mille nimi ei ole asjaomase kaitstud geograafilise tähise taotlusega hõlmatud;
            
         
               2.
            
            
               juhul, kui vastus on jaatav, siis milliseid kriteeriume peab määruse artikli 2 lõike 2 punktis b ja artikli 4 lõike 2 punktis c määratletud geograafilise piirkonna piiritlemisel kohaldama?